
ŠAKIŲ RAJONO SAVIVALDYBĖS TARYBA

SPRENDIMAS

DĖL LEKĖČIŲ, KRIŪKŲ MOKYKLŲ, KUDIRKOS NAUMIESČIO VINCO KUDIRKOS GIMNAZIJOS TEIKIMO 2014 METAIS DALYVAUTI ŠVIETIMO ĮSTAIGŲ MODERNIZAVIMO PROGRAMOJE 

2014 m. sausio 30 d. Nr. T-28
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 7 punktu, 16 straipsnio 4 dalimi, Vyriausybės 2001 m. balandžio 26 d. nutarimu Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės tvarkos patvirtinimo“ (Žin., 2001, Nr. 37-1251; 2011, Nr. 24-1155), 2013 m. kovo 6 d. nutarimu Nr. 196 ,,Dėl Lietuvos Respublikos 2014 metų valstybės biudžeto ir savivaldybių biudžetų finansinių rodiklių projekto plano patvirtinimo“ (Žin., 2013, Nr. 026-1258) ir atsižvelgdama į Švietimo ir mokslo ministerijos 2014 m. sausio 7 d. raštą Nr. SR-24 bei  rajono savivaldybės 2011-2017 metų plėtros strateginio plano 2 prioriteto (visuomenės švietimo, mokymo(si) ir sveikatingumo gerinimas, socialinio saugumo užtikrinimas) 2.2. tikslo (pagerinti mokymo, ugdymo ir švietimo paslaugų kokybę) 2.2.5. uždavinio (modernizuoti mokymo įstaigų materialinę bazę) priemonės 2.2.5.1. pavadinimą – renovuoti ir modernizuoti ikimokyklinio ugdymo įstaigas ir mokyklas, nusprendžia:

1. Pritarti ir teikti dalyvauti Švietimo įstaigų modernizavimo programoje 2014 metais Lekėčių, Kriūkų mokyklas ir Kudirkos Naumiesčio Vinco Kudirkos gimnaziją. 

2. Finansuoti investicijų projektą ir bendrosios ekspertizės išlaidas iš rajono savivaldybės 2014 metų biudžeto lėšų.

